system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre Solanacee?
assistant
Solanaceele (Solanaceae) este o familie de plante superioare angiosperme dicotiledonate din ordinul Solanales, care cuprinde 98 de genuri cu circa 2.700 de specii de plante anuale, bienale, perene, erbacee, rar lemnoase, uneori cu tuberculi subterani, tulpinali, răspândite în regiunile calde, tropicale, mai puțin în cele temperate. Au frunze simple sau compuse, alterne, rar opuse, fără stipele. Florile sunt hermafrodite (bisexuate), actinomorfe, rar zigomorfe, grupate în cime, rareori sunt solitare. Periant de obicei pentamer, gamosepal și gamopetal. Caliciul gamosepal. Corola caducă, gamopetală. Androceu din 4-5 sau 2 stamine concrescute de tubul corolei. Gineceu superior, 2-carpelar. Ovar unilocular, rareori 5-locular sau 4-locular, placentația centrală, de obicei bazală. Fructul este o bacă sau o capsulă. Flora României conține 31 de specii spontane și cultivate ce aparțin la 12 genuri, iar  flora Republicii Moldova conține 22 de specii spontane și cultivate ce aparțin la 11 genuri.

Solanaceele reprezintă una din familiile de plante cu o mare importanță agricolă, industrială și medicală. Ca plante alimentare se cultivă: cartoful (tuberculi), pătlăgelele vinete (fructe), pătlăgelele roșii (fructe), ardeiul (fructe). Ca plante industriale pentru frunze: tutunul, mahorca. Întrebuințările medicinale se bazează pe alcaloizii pe care îi conțin: atropina, hiosciamina, scopolamina ș.a. în mătrăgună, măsălariță, ciumăfaie, mutulică; nicotina în tutun, capsicina în ardei: din părțile verzi ale cartofului se extrage solanina. Mult apreciate ca plante ornamentale sunt: petunia hibridă, tutunul de pădure (Nicotiana silvestris), regina nopții.

Caracteristici 
Solanaceele sunt plante cu rădăcină pivotantă și tulpină ramificată. Frunzele lor sunt simple sau sectate, iar florile sunt solitare sau grupate în inflorescențe.

Solanaceele prezintă unele caractere de superioritate în ceea ce privește alcătuirea florilor, ale căror petale sunt concrescute, iar dispunerea elementelor florale se face pe 4 cicluri. => 1..2..3..4

Specii din România 
Flora României conține 31 de specii spontane și cultivate ce aparțin la 12 genuri:

Atropa
Atropa belladonna – Mătrăgună, Cireașa lupului
Capsicum
Capsicum annuum – Ardei iute
Datura
Datura stramonium – Ciumăfaie
Hyoscyamus
Hyoscyamus albus – Măselariță albă
Hyoscyamus niger – Măselariță, Nebunariță
Lycium
Lycium barbarum – Cătină de garduri, Gărdurariță
Lycopersicon
Lycopersicon esculentum (sin. Solanum lycopersicum) – Pătlăgele roșii, Tomate
Nicandra
Nicandra physalodes – Căldărușa popii
Nicotiana
Nicotiana alata – Regina nopții
Nicotiana rustica – Mahorcă, Tutun țărănesc 
Nicotiana tabacum – Tutun, Tutunul cultivat 
Nicotiana × sanderae
Petunia
Petunia axillaris – Petunie
Petunia integrifolia – Petunie
Petunia parviflora – Petunie
Petunia × atkinsiana (sin. Petunia hybrida) – Petunie hibridă
Physalis
Physalis alkekengi – Păpălău
Physalis peruviana
Physalis pubescens
Scopolia
Scopolia carniolica – Mutulică
Solanum
Solanum alatum – Zârnă roșie
Solanum carolinense
Solanum dulcamara – Lăsnicior
Solanum heterodoxum
Solanum melongena – Pătlăgele vinete, Vinete
Solanum nigrum – Zârnă
Solanum retroflexum
Solanum rostratum
Solanum triflorum
Solanum tuberosum – Cartof
Solanum villosum – Zârnă galbenă

Specii din Republica Moldova
Flora Republicii Moldova conține 22 de specii spontane și cultivate ce aparțin la 11 genuri:

Capsicum
Capsicum annuum – Ardei, Ardei dulce, Chiper anual
Datura
Datura stramonium – Ciumăfaie, Laur obișnuit
Hyoscyamus
Hyoscyamus albus – Măselariță albă, Măsălari alb
Hyoscyamus niger – Măselariță, Măselariță neagră, Măsălari negru
Lycium
Lycium barbarum – Cătină de garduri, Cătină barbată
Lycopersicon
Lycopersicon esculentum – Pătlăgele roșii, Tomate, Roșii 
Nicandra
Nicandra physalodes – Căldărușa popii, Nicandre, Nicandre fizaloidă 
Nicotiana
Nicotiana alata – Regina nopții
Nicotiana rustica – Mahorcă, Tutun
Nicotiana tabacum – Tutun, Tutun cultivat
Petunia
Petunia x atkinsiana  (sin. Petunia × hybrida, Petunia hybrida hort.) – Petunie hibridă 
Physalis
Physalis alkekengi – Păpălău, Păpălău comun
Physalis philadelphica (sin. Physalis ixocarpa) –  Păpălău mecsican
Scopolia
Scopolia carniolica – Mutulică, Mutulică carniolică
Solanum 
Solanum alatum – Zârnă roșie, Zârnă arilată
Solanum dulcamara – Lăsnicior
Solanum melongena – Pătlăgele vinete, Vinete, Vânătă
Solanum nigrum – Zârnă, Zârnă neagră
Solanum decipiens  (sin. Solanum nigrum subsp. schultesii) –  Zârnă neobservată  
Solanum rostratum (sin. Solanum cornutum) –  Zârnă cornută
Solanum tuberosum – Cartof
Solanum villosum (sin. Solanum luteum) – Zârnă galbenă

Sistematica 
Familia Solanacee este împărțită în 8 subfamilii: Browallioideae, Duckeodendroideae, Goetzeoideae, Nicotianoideae, Petunioideae, Schizanthoideae, Schwenckioideae și Solanoideae.

Genuri 

 Acnistus
 Atropa
 Browallia
 Brugmansia
 Brunfelsia
 Calibrachoa
 Capsicum
 Cestrum
 Chamaesaracha
 Cyphomandra
 Datura
 Duboisia
 Fabiana
 Goetzea
 Hunzikeria
 Hyoscyamus
 Iochroma
 Jaborosa
 Jaltomata
 Juanulloa
 Leucophysalis
 Lycianthes
 Lycium
 Lycopersicum
 Mandragora
 Margaranthus
 Nectouxia
 Nicandra
 Nicotiana
 Nierembergia
 Nothocestrum
 Oryctes
 Petunia
 Physalis
 Quincula
 Salpichroa
 Salpiglossis
 Schizanthus
 Scopolia
 Solandra
 Solanum
 Streptosolen
 Withania

Note

Legături externe 

 United States Department of Agriculture: Solanaceae